دېمەك،ھەربىي تالاش-تارتىشنىڭ پايدىلىق تەرىپىمۇ، خەۋپلىك تەرىپىمۇ بار. مۇبادا پۈتۈن قوشۇن بارىلىق  قورال-ياراغ ۋە يۈك-تاقلىرىنى ئېلىپ يۈرۈپ پەيت تالىشىدىغان بولسا، كۆزلىگەن جايغا ۋاقتىدا يېتىپ بارالمايدۇ؛ مۇبادا قورۇل-ياراغ ۋە يۈك-تاقىلىرىنى تاشلاپ قويۇپ پەيت تالىشىدىغان بولسا، قورال-ياراغ ۋە يۈك-تاقلىرى زىيانغا ئۇچرايدۇ. شۇڭا، قوشۇن ساۋۇت-دوبۇلغىلارنى يىغىشتۇرۇپ قويۇپ،كېچە-كۈندۈز توختىماي ھەسسىلەپ تېز يۈرۈش قىلىپ، يۈز چاقىرىم يولنى بېسىش ئارقىلىق پەيت تالىشىدىغان بولسا، پۈتۈن قوشۇننىڭ سەركەردىلىرى ئەسىرگە چۈشۈپ قېلىشى، قاۋۇل-چىداملىق ئەسكەرلەر بالدۇر بېرىپ، ئاجىزلىرى ئارقىدا قېلىپ،نەتىجىدە ئەسكەرلەرنىڭ ئاران  ئوندىن بىرى يېتىپ بارالىشى مۇمكىن؛ شۇنداق تېزلىكتە ئەللىك چاقىرىم يول بېسىپ پەيت تالىشىدىغان بولسا، ئالدىنقى قوشۇننىڭ سەركەردىلىرى ئوڭۇشسىزلىققا ئۇچراپ، ئەسكەرلىرىنىڭ ئاران يېرىمى يېتىپ بارالىشى مۇمكىن؛ شۇ تەرەىققىدە ئوتتۇز چاقىرىم يول بېسىپ پەيت تالىشىدىغان بولسا،ئەسكەرلەرنىڭ ئاران ئۈچتىن ئىككى قىسمى يېتىپ بارالىشى مۇمكىن. دېمەك، قوشۇن قورال-ياراغسىز مەۋجۇت بولۇپ تۇرالمايدۇ، قوشۇن ئاشلىقسىز ۋە ماددىي ئەشياسىزمۇ مەۋجۇت بولۇپ تۇرالمايدۇ.